
Martfű Város Polgármesterétől

M a r t f ű, Szent István tér 1. Tel.: 450/222

___________________________________________________________
E L Ő T E R J E S Z T É S

      Antal László önkormányzati képviselő pályázati költségtérítésének megszüntetéséről

Tisztelt Képviselő-testület!

2010. október 27-én a 139/2010. (X.27.) számú határozatával Martfű Város Önkormányzatának Képviselő-testülete arról döntött, hogy Antal László önkormányzati képviselő számára 2010. október 3. napjától visszavonásig az önkormányzati pályázatok elkészítésében való közreműködéssel összefüggő költségeit tételes elszámolás mellett megtéríti maximum 50.000 Ft/hó összegben.
Az önkormányzati pályázatok elkészítésére vonatkozóan feladatátcsoportosítás történt a hivatal szervezetén belül, ezért a továbbiakban nem indokolt önkormányzati képviselő közreműködése azok elkészítéséhez.

Mindezek alapján javasolom, hogy Antal Lászlónak a feladat ellátásával való megbízása, valamint a költségtérítése 2012. június 30. napjával kerüljön megszüntetésre.

Tisztelt Képviselő-testület!

Kérem szíveskedjenek az előterjesztést megtárgyalni és az alábbi határozati javaslatot elfogadni:

Határozati javaslat:

Martfű Város Önkormányzat Képviselő-testülete

…../2012. (VI.28.) Ö. határozata
Antal László önkormányzati képviselő pályázati költségtérítésének megszüntetéséről

Martfű Város Önkormányzatának Képviselő-testülete Antal László önkormányzati képviselőnek 2012. június 30. napjával megszünteti az önkormányzati pályázatok elkészítésében való közreműködéssel összefüggő költségei tételes elszámolás melletti megtérítését.

Határidő: 2012. július 1. 

Felelős: Szász Éva aljegyző

M a r t f ű, 2012. június 18.

                                                                                                                     Dr. Kiss Edit

polgármester

Készítette: Hegedűsné Blaskó Anikó

irodavezető


Látta: Szász Éva 

aljegyző
